OMSZ: 2017. július 26. 21:00
Zivataros hidegfront a Balatonnál
Július 26-án, szerda délután egy lassan mozgó zivataros hidegfront érte el a Balatont. A front mentén és a front előtti területeken további zivatarok alakultak ki. A zivatarokat helyenként látványos csapadékzónák kísérték.
OMSZ: 2017. július 24. 23:00
OMSZ: 2017. július 20. 09:00
Tíz éve még ennél is melegebb volt
Bár mai napon is igen meleg van – országszerte 31, 36 fokig melegszik a levegő –, de "kissé" elmarad a XXI. század eddigi legerősebb (maximumok tekintetében) hőhullámától. 2007 júliusának ezen időszakában több napig, jó néhány helyen 40 fok körül alakult a csúcshőmérséklet hazánkban. Az OMSZ meteorológiai adatbázisa szerint a Magyarországon mért abszolút maximum-hőmérséklet 2007. július 20-hoz kötődik, ekkor Kiskunhalason 41,9 Celsius fokig emelkedett a hőmérséklet. Ebben az időszakban 27, 28 fok körül van az átlagos csúcshőmérséklet. Idén eddig a legmelegebbet július 10-én Adonyban rögzítettük, ott 38,8 fok volt.
OMSZ: 2017. július 13. 14:31
Az átlagosnál kissé hűvösebb hétvége
Szombaton hidegfront vonul át hazánk fölött, emiatt a hétvégén szeles, szombaton záporokkal, zivatarokkal tarkított időre van kilátás. A sokévi átlagos csúcsérték az év ezen időszakában 28 fok körül van, ennél néhány fokkal hűvösebb időre van kilátás.
OMSZ: 2017. július 11. 18:36
Újabb heves zivatarok a déli országrészben
Július 11-én késő délután délnyugat felől ismét heves zivatarok érték el az országot. Somogyban, a homokszentgyörgyi állomás közel 100 km/h-s szélrohamot regisztrált. Szerdára virradó éjszaka nyugat felől több helyen is várható zápor, zivatar, majd napközben ismét nyugodt időjárásra számíthatunk az ország döntő részén.
OMSZ: 2017. július 11. 08:00
Szélvihar söpört végig Balatonaligán
Július 10-én este 9 óra előtt a Balatont nagyon erős zivatarcella érte el, amelyből heves kifutószéllel párosuló intenzív leáramlás, ún. légzuhatag (angol szakszóval 'downburst') is kialakult. A Balatonaligán működő automata szélmérő 157 km/h-s széllökést regisztrált, ami egészen extrém nagy értéknek számít.
OMSZ: 2017. július 10. 11:00
100 km/h-s széllökés Szigligeten
Ez úton is köszönjük Kiss Győző MET-ÉSZ észlelő kollégánk felvételeit, jelentését.
OMSZ: 2017. július 6. 17:41
Magányos szupercella a keleti országrészben
Miközben a Balatonnál a szélcsendes időben állnak a Kékszalag vitorlásverseny hajói, a keleti országrészben egy magányos szupercella többfelé okozott jégesőt és viharos szelet és helyenként 10 fokos lehűlést. A zivatart erős villámtevékenység is kísérte.
OMSZ: 2017. július 6. 14:07
Szombaton északon lehet néhol 30 fok alatti csúcshőmérséklet, majd eme átmeneti megtorpanás után vasárnapra újra melegedés kezdődik.